NÉZZ KÖRÜL!

A te közvetlen környezetedben milyen műemlékek találhatóak?

Melyek azok, amik felújításra szorulnak? Nézd meg alaposan, készíts fotókat! A cikk elolvasása segített, hogy jobban felismerd a a problémákat? Mit gondolsz, a cikkben ismertetett módszerek közül melyiket kellene alkalmazni?

Szerinted fontosak a műemlékek? A helyreállításuk általában komoly összegbe kerül. Helyes, ha az önkormányzat erre költi a pénzt? Miért igen / nem? Keress érveket!

Az UNESCO 2003-ban fogadta el a szellemi kulturális örökség megőrzéséről szóló egyezményt. Nézz utána, mit jelent a „szellemi kulturális örökség”, és milyen magyarországi örökségek kerültek a listára!

http://szellemikulturalisorokseg.hu

Háborúk, természeti katasztrófák során gyakran megrongálódnak műemlékek. Keress magyar és nemzetközi példákat az interneten!

Az Iszlám Állam (ISIS) harcosai többezer éves műemlékeket pusztítanak el, mert úgy vélik, azok a bálványimádást jelképezik. Hasonló, vallási alapú puszításokra már sokszor került sor a történelem során. Mit gondolsz, miért pusztítja el egy ellenséges hadsereg a megtámadott ország kultúráját? Keress példákat!

Hazánkban a török hódoltság alatt a templomok többségét átalakították mecseteknek és dzsámiknak, majd sokat visszaalakítottak. Nézz utána, hol maradtak meg török műemlékek!